Pročko, Jozef, poslanec NR SR (2021-09-30):
Vážený pán generálny prokurátor, milé kolegyne, milí kolegovia, v úvode chcem hneď povedať, že pán generálny prokurátor... Práve vchádza, môžte mu povedať, aby si dal rúško, práve vchádza jeden z dvoch tuná vpredu sediacich klamárov, pretože zase Mazurek klamal. Pán Šeliga nebol na tom výbore, ale on klame. Títo chlapci majú poslaneckú imunitu, obvinia napríklad Lipšica z nejakých vecí, ktoré keby povedali mimo túto miestnosť, tak sú hneď v base. Ale oni vedia, že tu si to môžu dovoliť, tak títo extrémisti, extrémisti, títo naozaj ľudia, ktorí šíria nenávisť a zlobu, tak títo ľudia si to môžu tu dovoliť, pretože majú poslaneckú imunitu. Ale keď sú takí chlapi, nech to rozprávajú mimo túto sálu, a potom aj steroidní siláci Suja, Mazurek budú veľmi v mojich očiach hore, keď budú takí frajeri aj mimo. To bolo k tým dvom, lebo naozaj to, čo oni tu predvádzajú, tak to je čistý... čistá zloba. Ja vám nezávidím, ale tým, že ste sa stali generálny prokurátor, tak naozaj aj vy musíte počítať s tým, že ľudia vás budú mať radi a nebudú vás mať radi, pretože či rozhodnete tak alebo tak, tak, tak tá druhá strana nebude spokojná. A vám tlieskali po vašom prejave fašisti, extrémisti so smerohlasáckymi zlodejmi. A chcem povedať, jedine, koho som, komu, komu som rozumel, komu som naozaj ľudsky rozumel, tak to bol pán... pán Pčolinský a pani Pčolinská, pretože aj mne pri prepustení pána Pčolinského, tiež som tam mal veľké nezrovnalosti. Žiaľbohu, sa už nebude môcť dať vyšetriť, či to bolo, alebo nebolo, ale pri ňom som mal pochybnosti, či naozaj mal tak dlho sedieť a čo sa tam udialo, a ja by som bol veľmi rád, keby sa vyšetrilo to, čo tvrdia niektorí ľudia, že to bola smerácka hra, aj aj to, čo sa stalo. Celé jeho, jeho obvinenie. Napríklad teraz ste nepočul, ale pán Mazurek povedal, že: „Toto je debil.“ Takže toto je to správanie aj pána Mazureka. Ono, viete, ľudskosť týmto ľuďom chýba, ale to tak je. Ja som tu, pán generálny prokurátor, preto, lebo ja som nechcel sem ísť, ale poslali mi, a určite ste aj vy videli nahrávku Počiatek... Počiatek – Trnka. Videli ste? Nie Počiatek, áno, Počiatek – Trnka, videli ste to, to video? Videl. Generálny prokurátor, skorumpovaný generálny prokurátor sa s zlodejom, so zlodejom Počiatkom bavili o tom, ako Fico so Slotom ukradli 2 mld., dohodli sa pol na pol, ako ho Fico odr... a aký je ten Fico... a teda, aký ho, ako ho Slota, Fica, odr... a aký je to super človek. Ja som bol na vašom vypočúvaní. Pozorne som si vás vypočul, dával som aj otázky, a tak ako musím povedať, že ja som nechcel, aby bol špeciálny prokurátor pán Lipšic, tak ani vy ste neboli môj kandidát. Presvedčili ma ľudia, presvedčilo ma aj vaše okolie, blízke okolie a to, ako ste sa rozhodli, tak to sú vaše rozhodnutia a ja tiež s niektorými s tými rozhodnutiami nieže nesúhlasím, ale sú mi veľmi, veľmi ťažko prijateľné, pretože vy ste prepustili ľudí, ktorí sú blízki SMER-u, veľmi blízki SMER-u, preto vám tá smerohla... smerohlasácka fašisticko-nacistická skupinka tlieskala, lebo ste im prepustili ľudí, ktorí boli obviňovaní, nie im, prepáčte, no, Haščák a tak ďalej. Dobre. Ste im preto tlieskali. (Ruch v sále.) Môžem, prepáčte, hovoriť, môžem hovoriť? (Zaznievanie gongu a prerušenie vystúpenia predsedajúcim.)